Il-Parlament Ewropew għada jivvota dwar jekk in-nomina mill-Gvern Malti ta' Tonio Borg bħala Kummissarju Ewropew hiex waħda aċċettabbli. Bl-appoġġ tal-Partit Popolari, l-Konservattivi, l-partiti tal-lemin (inkluż dawk ta' Bossi u Le Pen) u numru mdaqqas mill-grupp soċjalista probabilment li jkun approvat b'mod partikolari wara d-dikjarazzjoni li iffirma. L-opposizzjoni ġejja mill-Liberali, mill-Ħodor, minn parti mis-Soċjalisti (fuq quddiem MEPs nisa u LGBT) u l-bqija tax-xellug. Intqal ħafna dwar il-kandidatura ta' Tonio Borg. Kull min ikkritikah għamel dan mill-ottika tiegħu. Da parti ta' Alternattiva Demokratika ikkritikajna n-nomina tiegħu bħala waħda li m'hiex addattata u dan in vista tal-posizzjonijiet politiċi li ħa matul il-karriera politika tiegħu. Hemm politiċi oħra li huma inqas kontroversjali u li ma ħadux posizzjoni ta' konfront kontra l- u kontra d-divorzju . Il-posizzjoni ta' Tonio Borg favur politika inumana dwar l-immigrazzjoni ġiet manifestat bl-appoġg da parti tiegħu għall-ftehim ta' Berlusconi ma Gaddafi li bih bagħat l-immigranti lura fil-Libya għas-swat u t-tortura. Ġiet manifestata ukoll meta bagħat lura l-immigranti mill-Eritrea li spiċċaw sparixxew jew ġew ittorturati u dan kif ikkonkludew l- Filwaqt li hu floku li jingħad li matul il- ta' tlett siegħat li kellu fil-Parlament Ewropew Tonio Borg wera li kellu konoxxenza tajba tad-dikasteru assenjat lilu naħseb li jkun għaqli li jkun emfasizzat li fi tlett siegħat ma tistax tħassar dak li tkun għamilt matul karriera politika sħiħa. Tista' tipprova tispjega imma trid tkun konsistenti. Jekk ma tkunx ma tistax tikkonvinċi. Matul it-tlett siegħat tal- Tonio Borg impressjona li kien teknikament kompetenti. Iżda diversi li kellhom dubji dwar kemm il-passat hu mera tal-futur baqgħu bid-dubji. Għalhekk talbuh jagħmel dikjarazzjoni. Id-dikjarazzjoni li Tonio Borg iffirma tiftaħ beraħ l- tal-abort. Il-PN tkaża meta MEPs mill-PL ivvutaw favur riżoluzzjoni fil-Parlament Ewropew li kellha referenzi mill-iktar indiretti għall-abort u dan fil-kuntest ta' għajnuna lill-pajjiżi li qed jiżviluppaw. Kienu l-akkolti ta' Tonio Borg fil-kampanja ta' emendi kostituzzjonali dwar l-abort li fetħu l-kanuni. Issa naraw kemm huma lesti li jitkellmu fil-pubbliku dwar id-dikjarazzjoni ta' Tonio Borg u kemm din tfisser appoġġ inkondizzjonat għall-abort fejn l-Unjoni Ewropea tista' tagħmel dan. Bid-dikjarazzjoni li iffirma Tonio Borg issa intrabat pubblikament li jpoġġi l-kuxjenza tiegħu fil-ġemb u jimplimenta dawk ir-rizoluzzjonijiet li ivvutaw favur tagħhom tal-Labour! Dikjarazzjoni bħal din mhux kulħadd jagħtiha l-istess piz. Għax daqqa ta' pinna ma tħassarx dak li temmen.
Tonio Borg : lejlet il-vot